CELEX: 62018CN0480
Language: hr
Date: 2018-07-23 00:00:00
Title: Predmet C-480/18: Zahtjev za prethodnu odluku koji je 23. sprnja 2018. uputila Augstākā tiesa (Latvija) – AS „PrivatBank”

22.10.2018   
            
            
               HR
            
            
               Službeni list Europske unije
            
            
               C 381/5
            
         
      Zahtjev za prethodnu odluku koji je 23. sprnja 2018. uputila Augstākā tiesa (Latvija) – AS „PrivatBank”
      (Predmet C-480/18)
      (2018/C 381/07)
      Jezik postupka: latvijski
      
         Sud koji je uputio zahtjev
      
      Augstākā tiesa
      
         Stranke glavnog postupka
      
      
         Tužitelj i žalitelj: AS „PrivatBank”
      
         Druga stranka u postupku: Finanšu un kapitāla tirgus komisija
      
         Prethodna pitanja
      
      
                  1.
               
               
                  Je li nacionalno pravilo – prema kojem je [latvijski] Odbor [za financijska tržišta i tržišta kapitala] nadležan za ispitivanje pritužbi korisnika platnih usluga, uključujući one koje nisu izvršene u eurima ili u nacionalnoj valuti države članice, te, posljedično, za ocjenjivanje povreda Zakona [o platnim uslugama i elektroničkom novcu] i izricanje kazni – u skladu s člankom 2. stavkom 2. Direktive (1) [2007/64/EZ]?
               
            
                  2.
               
               
                  Treba li članak 20. stavke 1. i 5. i članak 21. stavak 2. Direktive tumačiti na način da te odredbe predviđaju mogućnost da nadležno tijelo provodi nadzor i izriče kazne i u pogledu platnih usluga koje nisu izvršene u eurima ili u valuti države članice izvan europodručja?
               
            
                  3.
               
               
                  Je li nadležno tijelo ovlašteno, za potrebe nadzornih funkcija predviđenih člancima 20. i 21. Direktive, ili za potrebe žalbenih postupaka predviđenih člancima 80. i 82. Direktive, rješavati sporove između platitelja i pružatelja platnih usluga proizišle iz pravnih odnosa na koje upućuje članak 75. Direktive te utvrđivati tko je odgovoran za neizvršenje ili pogrešno izvršenje transakcije?
               
            
                  4.
               
               
                  Treba li nadležno tijelo, prilikom obavljanja nadzornih funkcija predviđenih člancima 20. i 21. Direktive ili provođenja žalbenih postupaka predviđenih člancima 80. do 82. Direktive, uzeti u obzir arbitražnu odluku kojom se rješava spor između pružatelja i korisnika platnih usluga?
               
            
         (1)  Direktiva 2007/64/EZ Europskog parlamenta i Vijeća od 13. studenoga 2007. o platnim uslugama na unutarnjem tržištu i o izmjeni direktiva 97/7/EZ, 2002/65/EZ, 2005/60/EZ i 2006/48/EZ te stavljanju izvan snage Direktive 97/5/EZ (SL 2007., L 319, str. 1.) (SL, posebno izdanje na hrvatskom jeziku, poglavlje 10., svezak 2., str. 172.)